boven-
Store norske leksikon,Teknologi og industri,Transport,Sjøfart og skipsindustri,Skipstekniske og nautiske begrep,Historiske skipstekniske begrep
Boven- er noe som ligger høyt til sjøs, eller som er øverst, og brukes i flere sammenhenger på skip.
Spesielt riggen på seilskip kan ha bovenbramstag, som er øvre del av masten, over bramstaget. Toppseilet på for eksempel fullriggere går da under navnet bovenbramseil, og den løpende riggen til toppseilene kalles bovenbrambarduner eller bovenbramstag. Rærne til bovenbramstaget kalles bovenbramrå. Siden starten av 1900-tallet har også uttrykket røyl blitt benyttet om den øvre del, slik som røylrå.Boven-boven betyr at noe ligger ovenfor boven, altså enda høyere opp.Bovenvekt handler om vekt som ligger høyt i skipet. På tidligere orlogsskip gjaldt dette ofte kanonene, som utgjorde en betydelig vekt høyt i skipet. På handelsskip er bovenvekt last som er plassert høyt i skipets lasterom. Bovenvekt fører derfor til et rankt fartøy. Les mer i Store norske leksikon mast røyl låring akter retningsangivelser – på skip